Ahmad Husni Mohamad Hanadzlah

Dato' Seri Ahmad Husni Mohamad Hanadzlah merupakan bekas Menteri Kewangan II Malaysia. Beliau juga merupakan bekas Ahli Parlimen bagi bahagian Tambun di Perak.

Beliau dilahirkan pada 21 Julai 1952 di Ipoh, Perak dan berketurunan Suku Banjar. Beliau pernah belajar di Sekolah Rendah St. Micheal, Ipoh pada 1959. Selepas tamat Tingkatan 6 di Sekolah Datuk Abdul Razak di Seremban, Negeri Sembilan, beliau melanjutkan pelajaran ke Universiti Malaya dan dianugerahkan Ijazah Sarjana Muda Ekonomi pada 1976. Beliau turut mempunyai Sijil Ekonomi Islam Universiti Islam Antarabangsa serta Sijil Perakaunan dan Kewangan dari Institut Pengurusan Malaysia. Beliau berkahwin dengan Datin Seri Fauziah Kamarudin dan dikurniakan 5 orang cahaya mata.

Kerjaya

 1978 - Pengurus di AsiaVest Merchant bankers Berhad
 1989 - Pengurus Besar di Perbadanan Kemajuan Ekonomi Islam Negeri Perak
 1997 - Pengerusi Perbadanan Tabung Pendidikan Tinggi Nasional (PTPTN) 
 2001 - Pengerusi Lembaga Perlesenan Kenderaan Perdagangan
 2002 - Pengerusi MATRADE
 2003 - Jawatankuasa Kira-kira Wang Negara (PAC)
 2009 - Pengarah Khazanah Nasional Berhad

Politik

 1983 - Mula menyertai UMNO cawangan Sungai Rokam
 1983 - Ahli Jawatankuasa Pergerakan Pemuda UMNO Bahagian Tambun
 1985 - Naib Ketua Pemuda UMNO Bahagian Tambun
 1987 - Ketua Pemuda UMNO Bahagian Tambun
 1993 - Ketua UMNO Bahagian Tambun

Pilihan Raya
Dalam Pilihan Raya Umum Malaysia 1999 , Suruhanjaya Pilihan Raya (SPR) mengisytiharkan Ahmad Husni menang di Tambun dengan majoriti sebanyak 7,084.Dalam Pilihan Raya Umum Malaysia 2004 Ahmad Husni menewaskan Dr Khairuddin Abd Malek dari PAS dengan majoriti 17,360.

Dalam Pilihan Raya Umum Malaysia 2008, Ahmad Husni Bin Mohamad Hanadzlah bertanding menggunakan tiket Barisan Nasional . Beliau telah bertanding di kawasan parlimen Tambun, negeri Perak. Ahmad Husni Bin Mohamad Hanadzlah telah menang dengan mendapat undi sebanyak 27,942. Calon lawan ialah Mohamad Asri Othman dari  PKR, mendapat 22,556 - Kalah . Peratus pengundi yang keluar ialah  75 %. Undi rosak sebanyak  927.

Kontroversi
 Pada 7 Mac 2010, Anggota Parlimen Jelutong, Jeff Ooi Chuan Aun meminta Ahmad Husni memohon maaf berhubung ucapan perkauman dalam majlis Dewan Perniagaan Melayu Pulau Pinang 5 Mac 2010.

 Pada 3 November 2016, Dato' Seri Husni bersama 2 orang bekas menteri kabinet, iaitu Tan Sri Muhyiddin Yassin dan Datuk Seri Mohd Shafie Apdal telah disabitkan dengan Akta Hasutan 1948 kerana membidas dan mempertikai syarikat sarat hutang, 1MDB.

Rujukan

Orang hidup
Anggota Pertubuhan Kebangsaan Melayu Bersatu
Muslim Malaysia
Kelahiran 1952
Orang dari Perak
Alumni Universiti Malaya
Menteri Kerajaan Malaysia
Menteri Kewangan Malaysia
Ahli ekonomi Malaysia
Ahli Dewan Rakyat, Parlimen Malaysia ke-9
Ahli Dewan Rakyat, Parlimen Malaysia ke-10
Ahli Dewan Rakyat, Parlimen Malaysia ke-11
Ahli Dewan Rakyat, Parlimen Malaysia ke-12
Ahli Dewan Rakyat, Parlimen Malaysia ke-13